A gurguje ya kamata in dan yi tsokaci akan sake dawo da tsarin shari’ah a wasu sassa na wannan daula. mafi yawancinmu a nan mun sani cewa bayan an samu ‘yancin kai Musulmi sun yi kokarin ganin cewa sun sake komawa kan tsarin shari’a a hukumance da kuma ba a hukumance ba. Muna sane da harkoki irin su Gwagwarmaya ta Sheik Zazzaki da Tajdidil Islam ta su Aminu Gusau da sauransu. A gaskiya za a iya cewa Musulmin Nijeriya Kudu da Arewa na ta kokarin ganin cewa an koma tafarkin addinin Muslunci domin mulkarsu. To amma Alhaji Ahmed Sani ne ya fara yin wannan kokari a hukumance. Daga nan kuma gwamnatocin Jahohi kamr Sakkwato da Katsina da Jigawa da Niger suka suka biyo sawu.